Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 603

1. A szociális munka értékeinek és etikai szabályainak megfelelő munkavégzés A szociális gondozó és szervező munkája során: — tartsa be a szociális munka, a segítő tevékenység etikai, valamint ápolás etikai, szabályait és érzékelje a munkája során felmerülő etikai dilemmákat, — a segítő kapcsolat során tartsa tiszteletben az ellátásban részesülő döntéseit, értékrendjét, — autonómiáját, személyiségi jogait, — képes legyen empátiát érezni a segítségre szoruló ember iránt, — törekedjen felismerni az ellátásban részesülő emberi értékeit, — fogadja el és tartsa tiszteletben a sajátjáétól eltérő életstílussal, társadalmi háttérrel és tulajdonságokkal rendelkező klienseket, — ismerje fel egy-egy szubkultúra jellemzőit, sajátos értékrendjét, etikai szabályait, — ismerje fel, és megfelelően kezelje az ellátásban részesülővel szemben esetleg kialakult előítéleteit, szerepösszeférhetetlenségét, törekedjen ezek elkerülésére és kiküszöbölésére, — ismerje fel a segítő kapcsolatban felmerülő problémát, és erről tudjon konzultálni szupervizorral, — a szakmai titoktartás szabályi szerint kezelje a birtokába jutott információkat, — tartsa be szakmai illetékessége határait.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes